Diari Oficial de la Generalitat Valenciana


Sumari del DOGV 5526, del 04-06-2007 (2007/6909)

ACORD de 18 d'abril del 2007, de la Comissió Territorial d'Urbanisme de València, relatiu a l'expropiació pel procediment de taxació conjunta dels terrenys afectats per l'execució del Projecte de gestió del Pla zonal de residus de les zones III i VIII al municipi d'Algímia d'Alfara.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5526

Data del DOGV
:   04-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6909


Data del document
:   18-04-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * pla d'urbanisme
    * administració local
    * expropiació

ACORD de 18 d'abril del 2007, de la Comissió Territorial d'Urbanisme de València, relatiu a l'expropiació pel procediment de taxació conjunta dels terrenys afectats per l'execució del Projecte de gestió del Pla zonal de residus de les zones III i VIII al municipi d'Algímia d'Alfara.  
 [2007/6909]  
Vist l'expedient remés per l'Ajuntament d'Algímia d'Alfara, relatiu a l'expropiació pel procediment de taxació conjunta dels terrenys afectats per l'execució del Projecte de gestió del Pla zonal de residus de les zones III i VIII al municipi d'Algimía d'Alfara, i de conformitat amb els següents,  
Antecedents de fet  
Primer. L'expedient es va sotmetre a informació pública mitjançant un acord del Ple de l'Ajuntament de data 27 de gener del 2006, i es va procedir a la publicació en DOGV (núm. 5203, de 21.02.2006), BOE (núm. 42, de 18.02.2006), i Diari Levante-EMV (07.02.2006). Durant el termini d'exposició pública s'han presentat diversos escrits d'al·legacions, que han sigut informades per l'administració actuant.  
En data 28 de juliol del 2006 l'Ajuntament Ple, per unanimitat, acorda aprovar els informes tècnics i jurídics emesos, informant les al·legacions presentades, i traslladar a la Comissió Territorial d'Urbanisme, a l'efecte que es resolga l'expedient.  
Segon. El projecte (amb diligència d'aprovació provisional de 28 de juliol del 2006) consta de plànols en els quals es determina l'àmbit territorial, fixació raonada del preu dels immobles i fulls de preu just individualitzats, per la qual cosa està complet i compleix el que estableix l'art. 135 del Text refós de la llei del sòl de 1976.  
Tercer. El Pla especial de complex de valorització i eliminació de residus ha sigut aprovat definitivament per la Comissió Territorial d'Urbanisme en data 28 de febrer del 2007, condicionada a l'aportació de text refós i al compliment del que disposen els informes de la Secció Forestal i Camins Ramaders.  
Quart. L'objecte de l'expedient és l'expropiació pel procediment de taxació conjunta dels terrenys afectats pel Projecte de gestió del pla zonal de residus de les zones III i VIII, àrea de gestió 2.  
Cinqué. Obra en l'expedient informe de la Gerència Regional del Cadastre de la Delegació del Ministeri d'Economia i Hisenda, de data 26 de febrer del 2007, remés per l'Ajuntament en data 27 de febrer del 2007.  
En aquest informe, en resum, s'indica el següent:  
«Segons projecte de taxació presentat es tracta d'un sòl no urbanitzable amb destinació a infraestructures de residus, per la qual cosa és aplicable l'article 25 i 26, on s'especifica que els sòls es valoraran d'acord amb la seua classificació urbanística i situació. En el punt 2 de l'article 25 s'indica que els sòls destinats a infraestructures i serveis públics d'interés supramunicipal, autonòmic o estatal, tant si estan incorporats al planejament urbanístic com si són de nova creació, es determinarà, de conformitat amb el que disposa aquesta llei, segons la classe de sòl en què se situen o per què discórreguen.  
L'article 26 ens diu que el valor del sòl no urbanitzable es determina pel mètode de comparació a partir de valors de finques anàlogues. A aquest efecte, la identitat de raó que justifica la seua analogia haurà de tenir en compte el règim urbanístic, la situació, grandària i naturalesa de les esmentades finques en relació amb què es valora, com també, si és el cas els usos i aprofitaments que siga susceptibles.  
La taxació s'ha realitzat prenent com a referència valors declarats en transaccions que afecten terrenys de la mateixa classificació i semblants característiques de grandària i naturalesa. Els valors mobles considerats en la taxació inclouen les circumstàncies de cultiu de les finques a expropiar, totes elles de secà, amb destinacions agronòmiques distintes però amb valors semblants.  
Així, doncs, els criteris de valoració del sòl utilitzats en el projecte de taxació conjunta de referència es consideren conformes als fixats en l'article 26 de la Llei 6/1998.  
A les valoracions resultants se'ls ha aplicat el premi d'afecció del 5% que estableix l'art. 47 de la Llei d'expropiació forçosa.  
En resum, la valoració duta a terme per a l'expropiació pel procediment de taxació conjunta dels béns immobles referenciats en l'expedient, es troba d'acord amb la normativa vigent.»  
Sisé. La Comissió Informativa de la Comissió Territorial d'Urbanisme de València, en sessió celebrada el 10 d'abril del 2007, per unanimitat, va emetre un informe relatiu al projecte que ens ocupa, complint així el que s'ha preceptuat en l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments de dret  
Primer. L'aprovació definitiva dels projectes d'expropiació per taxació conjunta correspon a la Comissió Territorial d'Urbanisme d'acord amb el que estableixen els apartats del 6 al 8 de l'article 202 del Reglament de gestió urbanística, aprovat pel Reial decret 3288/1978, de 25 d'agost (d'ara en avant RGU) i en l'article 10.E del Reglament d'òrgans urbanístics de la Generalitat, aprovat per Decret 201/2003, de 3 d'octubre, del Govern Valencià.  
La resolució d'aprovació definitiva de la Comissió Territorial d'Urbanisme haurà de limitar-se a un mer control de legalitat, sense valoració alguna de l'oportunitat del projecte i al mateix temps, la intervenció d'aquest òrgan ho serà sense perjudici de la ulterior actuació del Jurat Provincial d'Expropiació, que serà el que en última instància, d'existir oposició dels expropiats, resoldrà sobre el preu just. Així les coses, la intervenció de la Comissió haurà de limitar-se a la comprovació que la tramitació del projecte s'ha ajustat a la normativa vigent, que la documentació és suficient per a complir els preceptes legals i que el mètode de valoració efectuat s'ha ajustat als procediments legals.   
L'article 23 de la Llei 6/1998, de 13 d'abril, sobre règim del sòl i valoracions (d'ara en avant LRSV) disposa que «a l'efecte d'expropiació, les valoracions del sòl s'efectuaran d'acord amb els criteris establits en aquesta llei, siga quina siga la finalitat que la motive i la legislació, urbanística o d'un altre caràcter, que la legitime». D'aquesta manera, en aquest simple control de legalitat que ens ocupa del que es tractarà fonamentalment és de comprovar l'adequació del projecte a aquesta llei i a la normativa complementària d'aquesta.  
Segon. L'expedient s'ha tramitat d'acord amb el que estableix l'art. 138 i següents del Text refós de la llei del sòl de 1976, per la qual cosa s'han complit les garanties procedimentals exigibles.  
Tercer. L'expedient està complet, amb la qual cosa es compleix el que estableix l'art. 202 del Reglament de gestió urbanística.  
Quart. La Gerència Regional del Cadastre de València del Ministeri d'Economia i Hisenda va emetre un informe amb data 26 de febrer del 2007, que conclou que la valoració dels immobles es troba d'acord amb la normativa vigent.  
Cinqué. Respecte de les al·legacions presentades, el seu objecte fonamental són qüestions relatives a falta de conformitat amb la valoració fixada i tenen l'informe de l'Ajuntament d'acord amb dret. Una d'aquestes formula petició d'expropiació total. S'han estimat alguns dels extrems apuntats en aquestes i totes elles han sigut contestades d'acord amb dret. En relació amb aquesta qüestió, cal reiterar els arguments a què es refereix el fonament de dret primer d'aquest acord.   
A la vista de tot el que antecedeix la Comissió Territorial d'Urbanisme de data 18 d'abril del 2007, per unanimitat,   
ACORDA  
Primer  
Aprovar definitivament el Projecte d'expropiació forçosa per taxació conjunta per a l'execució del Projecte de gestió del pla zonal de residus de les zones III i VIII - àrea de gestió 2, d'Algímia d'Alfara.  
Segon  
Aprovar les valoracions de béns i drets que s'han d'expropiar.  
Tercer  
Declarar la urgent ocupació dels béns i drets afectats.  
L'Ajuntament haurà d'aportar dues còpies del projecte en suport digital.  
Basant-se en el principi de col·laboració en les relacions entre les administracions públiques, previst en l'article 3 de la Llei 30/1992, de 26 de novembre, de règim jurídic de les administracions públiques i del procediment administratiu comú, i per ser aquesta administració local la més pròxima al domicili dels interessats en l'expedient de taxació conjunta, no s'observa inconvenient en el fet que l'Ajuntament d'Algímia d'Alfara practique les notificacions d'aquest acord d'aprovació definitiva d'aquesta Comissió Territorial d'Urbanisme, d'acord amb el que preveuen els articles 58 i 59 d'aquesta Llei 30/1992, i aquest haurà d'acreditar la pràctica d'aquestes i aportar a l'expedient del Servei Territorial d'Ordenació del Territori còpia completa d'aquestes per a la seua incorporació a l'expedient.  
Contra aquest acord que no posa fi a la via administrativa, en allò que afecta al punt 3, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció d'aquesta notificació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà a la data de recepció d'aquesta notificació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no cabrà interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit que no es formule el requeriment indicat, les administracions públiques podran interposar, en el termini de dos mesos, comptadors des de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que es crea oportú.  
Respecte dels punts 1 i 2 no pot interposar-se cap recurs per tractar-se d'actes de tràmit que no donen lloc a la impossibilitat de continuar un procediment ni produeixen indefensió.  
Així mateix escau notificar aquesta resolució als interessats titulars de béns que figuren en el projecte d'expropiació, acompanyant a aquest còpia de la corresponent full de preu just i significant-los que, en el termini dels 20 dies hàbils següents al de recepció d'aquesta notificació, podran manifestar per escrit davant d'aquesta Comissió Territorial d'Urbanisme la seua disconformitat amb la valoració establida en l'expedient aprovat. Si en tal termini els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, entenent-se determinat el preu just definitivament i de conformitat.  
Dels fulls d'apreuament impugnats es traslladarà per aquesta Comissió, juntament amb l'expedient, al Jurat Provincial d'Expropiació Forçosa de València, i la taxació dels béns es farà d'acord amb els criteris de valoració establits en la Llei sobre règim del sòl i valoracions.  
El que se certifica amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 18 d'abril de 2007.- El secretari de la Comissió Territorial d'Urbanisme: Alvaro Aleixandre Ortí.